  Туспуктэм udmurt.ru сайтысь Удмурт дунне 16-тӥ оштолэзе Александр Бречалов Глазовын ужаз, 2022-тӥ арын городэз азинтон понна стратегической сессия ортчытӥз. Глазовлэн йырыз Сергей Коновалов Тӧролы но Правительстволэн ёзчиосызлы вераз, кызьы чаклаське калыклэсь проектъёссэ улонэ пыӵатыны, ужбергатонэз азинтыны но пуктӥськыны. Нимысьтыз саклык висъямын вал объездной сюрес лэсьтонлы, городской больницаез тупатонлы. Улослэн территориальной азинсконэзлэн центрезлэн кивалтӥсез Вячеслав Правдзинский ивортӥз, кыӵе ужъёс нуиськозы «ДондыДор» комплексын: лэсьтӥськоз этнопарк, гурезь куасъёсын ворттылон понна трасса, биатлонэн вырон понна комплекс но спортэн выронъя, мугорез кыдатонъя мукет интыос. Александр Бречалов куриз министерствоосты вань проектъёсты эскерыны но соосты планъёсы пыртыны.  